Kuinka monta tuloa T4S/T8S ToneMatch -mikserissä on, ja mitä tyyppiä ne ovat?
Tulot 1–4 (T8S:ssä 1–8) ovat analogisia tulokanavia, joissa on yhdistelmätuloliitin. Liitin tukee joko balansoituja XLR-äänikaapeleita tai 6,35 mm:n balansoituja (TRS) tai balansoimattomia (TS) kaapeleita. Voit yhdistää helposti ja monipuolisesti useita lähteitä, kun voit käyttää joko balansoituja XLR-äänikaapeleita tai 6,35 mm:n balansoituja tai balansoimattomia kaapeleita. Aux-tulokanaviin 5 ja 6 (T8S:ssä 9 ja 10) voidaan liittää 6,35 mm:n balansoimaton tai balansoitu kaapeli. Kummatkin tulot ovat toisistaan riippumattomia, ja niillä on erilliset äänenvoimakkuudet ja panoroinnit. Näitä stereotuloja voidaan käyttää tietokoneäänilähteiden, miksauskonsoleiden ja koskettimien tai syntetisaattorien yhdistämiseen.
fi
Mihin zEQ perustuu? Mitä hyötyä siitä on?
Tavalliset äänensävyn säätimet on suunniteltu yleispäteviksi: korkeiden, keskitason ja matalien äänten säätimet kattavat musiikin koko spektrin. Patentoitu zEQ säätää äänialueita automaattisesti siten, että ne vastaavat äänesi tai soittimesi taajuusaluetta. zEQ:n avulla voit hallita äänensävyä tarkemmin, mikä tekee äänen hienosäädöstä helppoa.
fi
Mikä on 45 päivän Better Music Guarantee -takuu?
Asiakkaat haluavat usein kokeilla Bosen kannettavia PA-komponentteja omien laitteidensa kanssa omassa käyttöympäristössään. Siksi Bose myöntää järjestelmälle 45 päivän kokeilujakson. Jos et ole tyytyväinen järjestelmään, voit palauttaa sen ja saada rahasi takaisin. Tarjous koskee vain Bosen suoramyyntikanavia.
fi
Mikä on Bose-tapahtumapaikka (Scene)?
T4S/T8S:ssa on viisi Bose-tapahtumapaikkaa (Scene), jotka sisältävät äänenkäsittelyn oletusmääritykset eri käyttötarkoituksiin. Ne antavat lähtökohdan mahtavan äänen saavuttamiseksi. T4S:n Bose-tapahtumapaikat ovat laulaja-lauluntekijä, DJ/playback, rummut ja basso, sähkösoittimet ja tehdasasetukset. T8S:n Bose-tapahtumapaikat ovat kokonainen yhtye, kitarasoitinyhtye, stereo-DJ, elektroninen ja tehdasasetukset.T4SBose Scene 01 – laulaja-lauluntekijäBose Scene 01 on suunniteltu laulaja-lauluntekijälle, joka soittaa koskettimia tai kitaraa toisinaan MP3-raidan säestämänä.Bose Scene 02 – DJ/playbackBose Scene 02 on suunniteltu DJ-tapahtumaan tai mihin tahansa playback-esiintymiseen. Tämä asetus käyttää kahta mikrofonia ja joko MP3-soitinta, mikseriä tai kannettavaa tietokonetta.Bose Scene 03 – rummut ja bassoBose Scene 03 on tarkoitettu bassokitaralle, bassorummulle ja joko MP3-soittimelle tai kannettavalle tietokoneelle.Bose Scene 04 – sähkösoittimetBose Scene 04 on suunniteltu sähkö- ja akustisille kitaroille, bassokitaralle ja koskettimille.Bose Scene 05 – tehdasasetuksetTämä palauttaa T4S-mikserin alkuperäisiin tehdasasetuksiin. Sen lataaminen poistaa kaikki aiemmin tekemäsi muutokset.T8SBose Scene 01 – kokonainen yhtyeBose Scene 01 on suunniteltu täydelle bänditriolle, johon kuuluvat rummut, basso, kitara ja kolme laulumikrofonia. Lisäksi asetus käyttää aux-lähtöjä 9/10 taustanauhoja tai taukomusiikkia varten.Bose Scene 02 – kitarasoitinyhtyeBose Scene 02 on suunniteltu kitarasoitinyhtyeelle, johon kuuluvat käsirumpu, basso, kitaroita, mandoliini ja laulumikrofoneja.Bose Scene 03 – stereo-DJBose Scene 03 on suunniteltu DJ:lle, joka käyttää useita lähteitä stereokokoonpanossa. Se sisältää myös neljä mikrofonia MC- tai kuulutuskäyttöön.Bose Scene 04 – elektroninenBose Scene 04 on suunniteltu elektroniselle yhtyeelle. Se sisältää stereolähdetulon, kaksi stereokosketintuloa ja kaksi laulumikrofonia.Bose Scene 05 – tehdasasetuksetTämä palauttaa T8S-mikserin alkuperäisiin tehdasasetuksiin. Sen lataaminen poistaa kaikki aiemmin tekemäsi muutokset.
fi
Mikä on T4S/T8S ToneMatch -mikseri?
Hallitse musiikkiasi pienikokoisilla T4S ja T8S ToneMatch -miksereillä. 4- ja 8-kanavaiset laitteet on suunniteltu esiintyvien taiteilijoiden käyttöön. Niissä on tehokkaat digitaaliset signaaliprosessorit, intuitiivinen käyttöliittymä ja studiolaatuinen taajuuskorjauksen, dynamiikan ja efektien käsittely. Äänenlaadun viimeistelevät Bosen ToneMatch-äänenkäsittely ja zEQ-taajuuskorjain. Paras tulos saadaan yhdistämällä mikseri Bosen L1- tai F1-järjestelmään, jolloin ääntä voi säätää erittäin kattavasti. Vankkatekoisten ToneMatch-mikserien helppokäyttöiset säätimet, selkeä LED-näyttö ja tallennettavat tapahtumapaikka-asetukset tuovat varmuutta esiintymiseen. ToneMatch-mikseri on esiintyvän taiteilijan paras apuri.
fi
Mikä on jaettu tapahtumapaikka (Shared scene)?
Jaettu tapahtumapaikka on käyttäjän määrittämä tapahtumapaikka, jonka voi lähettää T4S/T8S-mikseristä tietokoneelle L1-päivitysohjelmistolla. Tällä tavoin voit jakaa tapahtumapaikkasi käyttäjäyhteisön muiden jäsenien kanssa. Ohjelmisto on ladattavissa osoitteesta <link>
fi
Mikä on käyttäjän määrittämä tapahtumapaikka (User-defined scene)?
T4S/T8S-mikserin avulla käyttäjä voi helposti tallentaa, ladata ja muokata esityskokoonpanoja (täydellinen tallenne yksikön asetuksista) viiteen käyttäjän määrittämään tapahtumapaikkaan. Omilla tapahtumapaikoilla saat helposti tasalaatuisen äänen vähäisin säädöin. Kun olet muokannut Bose-tapahtumapaikkaa haluamallasi tavalla, voit tallentaa sen uudelleen käyttäjän määrittämäksi tapahtumapaikaksi ja ladata sen helposti myöhemmin käyttöön. Tämä vähentää tarvittavien säätöjen määrää huomattavasti.
fi
Mikä on oikea tapa asettaa T4S/T8S ToneMatch -mikserin vahvistustaso?
Säädä lähdesoittimen lähtöäänenvoimakkuus normaalitasolle tai laula mikrofoniin mahdollisimman lujaa. Varmista, että T4S/T8S:n master-äänenvoimakkuus ja kanavan äänenvoimakkuus on 0. Soita soitinta/äänilähteitä yhtä kovaa kuin esityksen aikana ja käännä T4S/T8S:n kanavan trim-säädintä myötäpäivään, kunnes signaalin ilmaisin muuttuu vihreäksi. Jos ilmaisin vilkkuu punaisena tai palaa tasaisesti punaisena, pienennä tehoa kääntämällä trim-säädintä vastapäivään, kunnes ilmaisin pysyy enimmäkseen vihreänä.
fi
Missä voin kuunnella ja kokeilla T4S/T8S ToneMatch -mikseriä?
Tilaa suoraan Boselta ja kokeile 45 päivän ajan. Kannustamme asiakkaita kokeilemaan T4S/T8S-miksereitä omien laitteidensa kanssa omassa käyttöympäristössä. Siksi tarjoamme mahdollisuuden hankkia järjestelmän ja kokeilla sitä 45 päivän ajan. Jos et jostain syystä ole tyytyväinen järjestelmään, voit palauttaa sen ja saada rahasi takaisin. Tarjous koskee vain Bosen suoramyyntikanavia. Voit myös kokeilla tuotetta helposti Bosen tuotteita myyvissä liikkeissä.
fi
Miten T4S- ja T8S-mikserit eroavat toisistaan?
Sekä T4S- että T8S-mikserissä on sama kompakti käyttöliittymä, selkeät säätimet ja edistynyt digitaalinen äänenkäsittely. T8S-mikserissä on kuitenkin enemmän kanavia: neljä mikrofoni-/linjatuloa lisää ja yhteensä neljä aux-lähtöliitintä. T8S sisältää lisäksi lähtöjännitemittarin, jonka avulla voi seurata lähtötasoa visuaalisesti. T4S pystyy ottamaan virtaa L1 Model II- tai L1 Model 1S -tuotteista ja lähettämään niihin digitaaliääntä mukana toimitettavan ToneMatch-kaapelin kautta. T8S-mikserin mukana toimitetaan yleisvirtalähde, eikä siinä ole ToneMatch-linkkiä.
fi
Miten T4S/T8S-mikseriin voi päivittää uudet ToneMatch-esiasetukset?
T4S/T8S-miksereissä on USB-liitäntä, joka voidaan yhdistää tietokoneeseen. Osoitteessa <link> julkaistaan säännöllisesti uusia esiasetuksia.
fi
Miten T4S/T8S:n ToneMatch-esiasetusten version voi tarkistaa?
Tarkista globaalien asetusten valikossa, mitkä vaihdettavat ToneMatch-esiasetussarjat on ladattu järjestelmään. Valitse globaalien asetusten valikko kiertosäätimellä. Valitse valikkoluettelo painamalla valikkopainiketta, selaa luetteloa kiertämällä valintapainiketta ja korosta ToneMatch-kuvaus.
fi
Mitkä ovat T4S/T8S ToneMatch -miksereiden tärkeimmät ominaisuudet?
Tehokas äänenkäsittelyVie esiintymisesi uudelle tasolle päivitettyjen studiolaatuisten efektien ja edistyneen digitaalisen äänenkäsittelyn avulla. Kanavasta riippumaton taajuuskorjaus, dynamiikka ja efektit tarjoavat loputtomasti vaihtoehtoja. Löydä täydellinen ääni nopeasti – Bosen ToneMatch-äänenkäsittely toistaa laulun ja soittimet luonnollisina ja zEQ auttaa säätämään äänensävyä tehokkaasti lennossa. Bosen L1- ja F1-järjestelmien kanssa käytettynä T4S mahdollistaa äänen täysimittaisen optimoinnin. Helppo livestriimaus Bose T4S ToneMatch -mikseri on täydellinen äänilähde keikkojen livestriimaukseen esimerkiksi Facebookissa tai Instagramissa. Yhdistä helposti Mac- tai PC-tietokoneeseen sisäisen USB-liitännän kautta. Sen jälkeen voit käyttää mikrofonin studiolaatuista esivahvistusta, phantom-virtaa, taajuuskorjainta, dynamiikkaa ja efektejä ja herättää livestriimin äänimaailmaan henkiin. Saumaton reaaliaikainen hallintaT4S-mikserissä on selkeät, valaistut painikkeet ja säätimet, joiden ansiosta äänen säätäminen esiintymisen aikana onnistuu helposti myös hämärässä. Haluttujen asetusten löytäminen on helppoa nopeasti oppivan, intuitiivisen käyttöliittymän ansiosta. Napauttamalla käytettävä viivekaiku, sisäänrakennettu kromaattinen viritin, tallennettavat tapahtumapaikka-asetukset ja muut lisäominaisuudet helpottavat alkuasetuksia. T4S on esiintyvän taiteilijan paras apuri. Huipputason liitettävyysKokoonsa nähden T4S-stereomikserissä on poikkeuksellinen määrä erilaisia liitäntöjä. Neljässä pääkanavassa on laadukkaat äänen esivahvistimet, XLR-yhdistelmäliitännät mikrofoneille ja soittimille sekä vaihdettava phantom-virta. Lisäksi T4S-mikserissä on kaksi Aux send -lähtöä, kaksi Aux-tuloa, tasapainotetut stereolähdöt, kaksi virransiirtoa tukevaa ToneMatch-lähtöä digitaaliselle äänelle, USB-A- ja USB-B-portti USB-lähdelaitteen tai PC-/Mac-tietokoneen liittämiseen, erillinen kuulokeliitäntä ja analogiset 6,35 mm:n TRS-lähdöt.Aina valmiinaKestävärakenteisen T4S:n mukana toimitetaan suojakansi ja ToneMatch-kaapeli, jolla mikserin voi kiinnittää suoraan Bose L1 Model II- tai L1 Model 1S -järjestelmään ja joka siirtää sekä digitaalisen äänen että virran laitteesta toiseen. Pohjassa olevan liitännän avulla mikserin voi kiinnittää standardimuotoiseen jalustaan.
fi
Mitä T4S:n kaksi aux-lähtöä ja T8S:n neljä aux-lähtöä ovat?
Nämä ovat suoria lähtösignaaleja, jotka voidaan ottaa ennen miksausta tai sen jälkeen ja yhdistää useisiin eri laitteisiin, kuten henkilökohtaisiin monitoreihin, vahvistimiin tai tallennuslaitteisiin. Aux-lähdöissä voidaan käyttää 6,35 mm:n balansoituja TRS-kaapeleita.
fi
Mitä etua T4S-mikserin ToneMatch-porteista on?
Kun käytät T4S-mikseriä ToneMatch-kaapelien kanssa, kytke T4S:n lähdöt yhden tai kahden L1 Model 1S/II -yksikön ToneMatch-portteihin. Näin voit nauttia digitaalisen äänen eduista L1 Model 1S/II -järjestelmän kanssa ilman lisävirtalähdettä ja ylimääräisiä johtoja. (Huomautus: Tämä koskee vain T4S-mikseriä, T8S vaatii erillisen virtalähteen. T4S pystyy myös ottamaan virtansa lisävarusteena saatavasta ToneMatch-virtalähteestä, kun sitä ei käytetä yhdessä L1-järjestelmän kanssa.)
fi
Mitä lisävarusteita T4S/T8S-miksereille on saatavilla?
ToneMatch-virtalähdeToimitetaan T8S-mikserin mukana, saatavana lisävarusteena T4S-mikserille käyttöön ilman L1 Model 1S- tai L1 Model II -järjestelmää.SuojakoteloKovakantinen salkku, jossa on kantokahva ja säilytystila kaapeleille.
fi
Mitä ovat ToneMatch-esiasetukset? Mitä hyötyä niistä on?
ToneMatch-esiasetukset on suunniteltu eri soittimille ja mikrofoneille käytettäväksi L1 Model 1S/II-, S1 Pro- tai F1-järjestelmän kanssa. ToneMatch-esiasetukset ovat käytössä kullakin kanavalla, ja ne tuottavat välittömästi aidommalta kuulostavan puhe-, laulu- tai soitinäänen yhdellä painalluksella. Kun valitset patentoidun ToneMatch-esiasetuksen mikrofonille tai soittimelle, käytössäsi on tehokasta tekniikkaa, jonka saat vain Boselta.
fi
Mitä varusteita T4S/T8S ToneMatch -miksereiden mukana toimitetaan?
T4S-mikserin mukana toimitetaan magneettinen suojus. T4S-mikserin mukana toimitetaan myös ToneMatch-kaapeli. T8S-mikserin mukana toimitetaan sekä magneettinen suojus että yleisvirtalähde.
fi
Onko T4S/T8S ToneMatch -mikserissä sisäänrakennettuja efektejä? Millaisia ominaisuuksia ja käyttötarkoituksia niillä on?
Kyllä. Alla on luettelo kaikista efekteistä, jotka käyttäjä voi määrittää itsenäisesti yksittäisille tai kaikille kanaville. Käyttäjä voi myös hallita kullekin kanavalle määritettyjä parametreja.EfektitModulaatioChorus 1: Brite – Akustisiin soittimiin hyvin sopiva chorus-efekti. Sisältää säädettävät miksaus-, syvyys- ja nopeusparametrit.Chorus 2: Warm – Kuten Chorus 1, mutta hieman vähemmän korkeita taajuuksia. Sisältää säädettävät miksaus-, syvyys- ja nopeusparametrit ja sopii hyvin sähkökitaroihin ja bassoihin.Chorus 3: Dark – Kuten Chorus 2, mutta vähemmän korkeita taajuuksia ja tummempi sävy. Sisältää säädettävät miksaus-, syvyys- ja nopeusparametrit ja sopii hyvin sähkökitaroihin ja bassoihin.Flanger 1: Tape – Ääninauhatyyppinen flanger-efekti ilman kiertoa. Sisältää säädettävät miksaus-, syvyys- ja nopeusparametrit ja sopii hyvin sähkökitaroihin ja bassoihin.Flanger 2: Feedback – Sama kuin Flanger 1, mutta esiasetetulla kiertoefektillä.Phaser 1: Stomp – Klassinen rytmilautatyylinen phaser-efekti. Sisältää esiasetetun laajan pyyhkäisyn säädettävillä nopeus- ja kiertoparametreilla. Sopii hyvin sähkökitaroihin/bassoihin ja koskettimiin.Phaser 2: Rack – Klassinen räkkityylinen phaser-efekti. Sisältää positiivisen miksaustyypin säädettävillä nopeus- ja kiertoparametreilla. Sopii hyvin sähkökitaroihin/bassoihin ja koskettimiin.Phaser 3: Warm – Vintagetyylinen phaser-efekti. Sisältää positiivisen miksaustyypin säädettävillä nopeus- ja kiertoparametreilla. Sopii hyvin efektiksi sähkökitaroihin/bassoihin ja koskettimiin.Phaser 4: Bright – Phaser-efekti ilman bassoa. Sisältää positiivisen miksaustyypin säädettävillä nopeus- ja kiertoparametreilla. Sopii hyvin sähkökitaroihin ja koskettimiin.Tremolo – Vintagetyylinen tremoloefekti säädettävillä nopeus- ja syvyysparametreilla. Sopii hyvin tehosteeksi kitaroihin ja koskettimiin.ViiveValittavana analoginen, digitaalinen tai nauhaviive. Voit määrittää/säätää haluttujen kanavien viiveasetukset itsenäisesti ja hallita kunkin kanavan sekoitustasoa ja takaisinkytkentäaikaa. Käyttäjä voi esimerkiksi valita nauhaviiveen kanavan 1 lauluäänelle ja analogisen viiveen kanavan 2 kitaralle. Aseta viiveaika keskisäätimellä tai käytä viivekaikutoimintoa painamalla keskisäädintä halutulla tempolla.Digitaalinen viive – Digitaalinen viive-efekti, jossa toistoa ei muuteta. Sisältää säädettävät miksaus-, aika- ja kiertoparametrit, ja voidaan käyttää kitaroihin, rumpuihin ja lauluun.Analoginen viive – Klassinen analoginen viive-efekti, jossa toistot heikkenevät jatkuvasti. Sisältää säädettävät miksaus-, aika- ja kiertoparametrit, ja voidaan käyttää kitaroihin, rumpuihin ja lauluun.Nauhaviive – Vintagetyylinen nauhaviive-efekti, jossa toistot heikkenevät vielä enemmän kuin analogisessa viiveessä. Voidaan käyttää kitaroihin, torviin, huuliharppuun ja lauluun.JälkikaikuT4S/T8S-mikserissä voi käyttää globaalia jälkikaikutyyppiä sekä master-lähdössä että aux-lähdöissä, tai master- ja aux-lähdöille voi valita erilliset jälkikaikutyypit. Jälkikaikutyypit ovat tasomainen, pieni, keskisuuri, suuri ja luolamainen. Voit hallita master-lähdön läpi kulkevan signaalin jälkikaiun viiveaikaa ja tasoa. Huomaa, että kun olet valinnut globaalin jälkikaikutyypin joillekin tai kaikille kanaville, voit säätää kunkin kanavan miksausta ja kirkkautta. Jälkikaikutyyppiä voi kuitenkin muuttaa vain kaikille kanaville yhtä aikaa. Tämä tehdään säätämällä Jälkikaikutyyppi-miksaustilaa.Levy – Luo tavallisen sudiolevykaiun vaikutelman. Sisältää säädettävät balanssi- (aikaisten/myöhäisten heijastusten suhde) ja aikaparametrit. Voidaan käyttää kitaroihin, torviin, lyömäsoittimiin ja lauluun.Pieni – Luo vaikutelman pienestä tilasta. Sisältää säädettävät balanssi- (aikaisten/myöhäisten heijastusten suhde) ja aikaparametrit. Voidaan käyttää kitaroihin, torviin, lyömäsoittimiin ja lauluun.Keskisuuri – Luo vaikutelman keskikokoisesta tilasta. Sisältää säädettävät balanssi- (aikaisten/myöhäisten heijastusten suhde) ja aikaparametrit. Voidaan käyttää kitaroihin, torviin, lyömäsoittimiin ja lauluun.Suuri – Luo vaikutelman suuresta tilasta. Sisältää säädettävät balanssi- (aikaisten/myöhäisten heijastusten suhde) ja aikaparametrit. Voidaan käyttää kitaroihin, torviin, lyömäsoittimiin ja lauluun.Luolamainen – Luo vaikutelman erittäin suuresta tilasta. Sisältää säädettävät balanssi- (aikaisten/myöhäisten heijastusten suhde) ja aikaparametrit. Voidaan käyttää kitaroihin, torviin, lyömäsoittimiin ja lauluun.Dynamiikan käsittelyKompressori 1: Kevyt – Kompressori, jossa on esiasetettu matala kompressiosuhde ja vaihtelevat kynnys- ja vahvistustasot. Sopii yleiskäyttöiseksi kompressioksi useimmille soittimille ja mikrofoneille, jotka edellyttävät hyvin vähän säätöä.Kompressori 2: Keskitaso – Kompressori, jossa on esiasetettu keskitason kompressiosuhde ja vaihtelevat kynnys- ja vahvistustasot. Sopii bassoille, kitaroille, koskettimille, laululle tai muille soittimille, jotka edellyttävät hienosäätöä.Kompressori 3: Raskas – Kompressori, jossa on esiasetettu korkean kompressiosuhde ja vaihtelevat kynnys- ja vahvistustasot. Sopii kovaäänisille soittimille, kuten torville ja rummuille, ja muille soittimille, jotka edellyttävät voimakkaampaa säätötasoa.Melurajoitin – Kullekin kanavalle erikseen määritettävissä oleva kynnys ja nopeus. Hallitsee avoimista mikrofoneista tai järjestelmään lisättävistä soittimista tulevaa melua.Rajoitin – Käyttäjä voi säätää kynnys- ja vahvistusasetukset erikseen kullekin kanavalle. Estää tulosignaaleja ylikuormittumasta ja auttaa säilyttämään yhtenäisen vahvistuksen.Suhinaäänten vaimennin – Käyttäjä voi säätää kynnys- ja vahvistusasetukset erikseen kullekin kanavalle. Laulu- ja puheäänen suhuäänteiden vahvimpia taajuuksia rajoittava kompressori.Kick Gate – Kick Gate on Bosen patentoitu teknologia, jonka avulla bassorumpuavoi hakata kovaäänisesti ilman mikrofonikiertoa. Kick Gate -tekniikan käyttö:Kytke mikrofoni. Mikrofonin oikea sijoittaminen on tärkeää. Kovimman polkaisun pitäisi saada LED-mittari täysin keltaiselle, juuri alle punaisen.Käynnistä Kick Gate. Käytä aluksi oletusasetuksia. Säädä järjestelmän äänenvoimakkuus haluamallesi tasolle.Soita hiljaisimmalla tasolla, jota käytät esityksessä. Bassorumpujen äänen pitäisi kuulua selvästi.Soita hiljaa ja nosta kynnystasoa säätimellä, kunnes kuulet, että osa rummun iskuista ei enää kuulu. Palauta kynnystä 3 dB alaspäin tästä tasosta.Soita rumpua kuten normaalisti. Voit lisätä äänen jymisevyyttä vähentämällä ”kireyttä”.Nauti bassorummusta!
fi
Tukeeko T4S/T8S-mikseri muokkausvahvistimen käyttöä?
Ei. Särö on tuotettava ensin ja syötettävä sitten T4S/T8S-mikseriin puhtaana, leikkaamattomana signaalina. Kitaristi voi tuottaa säröä seuraavilla tavoilla:Linjakytketyt laitteet: Yksi suosittu tapa on käyttää markkinoilla olevia efektipedaaleja tai DSP-pohjaista muokkausvahvistinta, joka muokkaa vahvistinputkien, kitaramuuntimien ja kitaravahvistinkaiutinkaappien ääntä.Mikrofonin käyttö kitaravahvistimen kanssa: Toinen tapa on käyttää kitaravahvistinta ja sijoittaa mikrofoni mahdollisimman lähelle kaiutinta. Ideana on käyttää vahvistinta alhaisimmalla tasolla, joka tuottaa oikean äänen, mutta ei heikennä ToneMatch -asetuksen hyötyjä. Kovaäänisemmät vahvistimet voidaan sijoittaa mikrofonin kanssa lavan ulkopuolelle. Mikrofonin käyttö pienten, matalatehoisten vahvistimien kanssa on parempi tapa.Keinokuorman käyttäminen: Jotkut sähkökitaristit voivat haluta käyttää vahvistimensa lähtöä tulosignaalina. Tätä ennen täytyy käyttää keinokuormaa, esimerkiksi ”Plate Soak” tai ”Hot Plate”, jolla saadaan T4S/T8S:n tuloon sopiva linjatason lähtö.Kitaravahvistimen linjalähdön käyttäminen: Joissakin vahvistimissa on tämä vaihtoehto, ja se voi sopia joillekin kitaristeille. Ainoa tähän liittyvä ehdotus on vähentää vahvistimen äänenvoimakkuutta niin, että vain ToneMatch-asetus kuuluu.Katso lisätietoja soittimien yhdistämisestä ToneMatch-miksereihin verkkosivustolta ja kannettavan PA-järjestelmän verkkoyhteisöstä osoitteesta <link>
fi
Voiko jollekin tai kaikille kanaville määrittää useita efektejä?
Kyllä. Yhdellä kanavalla voi olla useita efektejä samalla kun muilla kanavilla on käytössä aivan eri efektit. Jokaisella efektityypillä on käyttäjän säädettävissä olevia parametreja, jotka saattavat vaihdella kanavakohtaisesti.
fi
Voinko luoda välimiksauksen lähetettäväksi rakennuksen PA-järjestelmään tai tallennuslaitteeseen?
Kyllä. T4S/T8S:n aux-lähdöillä voi lähettää valitut tulokanavat erillisiin miksauksiin PAN/AUX-kohdan Aux-valikosta. Tämän jälkeen voit määrittää, onko signaali Dry (esivahvistuksen jälkeinen), Pre (taajuuskorjain ja efektit) vai Post (vaimentimen jälkeinen).
fi
Voinko ostaa T4S/T8S-mikserin ja käyttää sitä muiden Bose-järjestelmien kanssa?
Kyllä. T4S/T8S-mikserin voi ostaa erikseen, ja sitä voi käyttää L1 Model 1S/II-, S1 Pro- tai F1-järjestelmän kanssa. Kun ToneMatch-mikseri yhdistetään johonkin näistä järjestelmistä, ToneMatch-käsittely tuottaa optimoidun kokemuksen. ToneMatch-miksereitä voidaan myös käyttää muiden kuin Bosen PA-järjestelmien kanssa käyttämällä analogisia liitäntöjä ja ulkoista ToneMatch-virtalähdettä (toimitetaan vain T8S-mallin mukana).
fi